CBG พุ่งแรง 4% “เคทีบีฯ” ชี้ผลงานปีนี้ “เทิร์นอะราวด์” เคาะเป้า 69 บาท!
CBG พุ่งแรง 4% "เคทีบีฯ" ชี้ผลงานปีนี้ "เทิร์นอะราวด์" เคาะเป้า 69 บาท!
CBG พุ่งแรง 4% "เคทีบีฯ" ชี้ผลงานปีนี้ "เทิร์นอะราวด์" เคาะเป้า 69 บาท!
27 พ.ค. 2562

ผู้สื่อข่าวรายงานว่า ราคาหุ้นบริษัท คาราบาวกรุ๊ป จำกัด (มหาชน) หรือ CBG ล่าสุด ณ เวลา 11.01 น. อยู่ที่ระดับ 63.75 บาท ปรับตัวเพิ่มขึ้น 2.50 บาท หรือ 4.08% ด้วยมูลค่าซื้อขาย 341.13 ล้านบาท

บล.เคทีบี (ประเทศไทย) จำกัด แนะนำ “ซื้อ” CBG ราคาเป้าหมาย 69 บาท/หุ้น อิง PER 38.8 เท่า ถึงแม้ว่าราคาหุ้นจะปรับขึ้นมา 23% ใน 3 เดือน แต่มองว่าหุ้นยังน่าสนใจเพราะปี 2562 จะเป็นปีทองของ CBG เนื่องจากกำไรจะ turnaround อย่างชัดเจน หลังจากที่กำไรปกติเติบโตติดลบ 2ปีติดต่อกัน โดยปัญหาสำคัญได้รับการแก้ไข ส่งผลให้ปีนี้กำไรเติบโตโดดเด่น
โดยมีความมั่นใจมากขึ้นต่อแนวโน้มการเติบโตภายหลังเข้าฟัง Analysts Meeting ในวันศุกร์ที่ผ่านมา โดย Key factors คือเรื่อง GPM expansion และ การลดขาดทุนของ ICUK ส่งผลให้กำไรสุทธิปีนี้เติบโตโดดเด่น 53.4% จากปีก่อน และปี 2563 จากปีก่อน โต 20.5% ปัจจุบัน CBG เทรดอยู่ที่ PER 34.5 เท่า ต่ำกว่าค่าเฉลี่ย -0.5 SD ค่า PER เฉลี่ยย้อนหลัง 5 ปีที่ 42.4 เท่า